proxectonos/corpus_dominio_legal_administrativo_tmp huggingface dataset:
ORDE do 16 de abril de 2021 pola que se modifica a autorización do centro privado de educación especial Aspaber, de Carballo (A Coruña).
Consellería de Cultura, Educación e Universidade — III. Outras disposicións — 28/04/2021

O representante da titularidade do centro privado de educación especial Aspaber, de Carballo, solicita a ampliación de 1 unidade.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorizar a modificación da autorización e ampliar 1 unidade de educación especial no centro que se sinala a seguir:
– Denominación xenérica: centro privado de educación especial (CEEPR).
– Denominación específica: Aspaber.
– Código do centro: 15033071.
– Domicilio: Lugar da Brea.
– Código postal: 15102.
– Localidade: Carballo (San Xoán).
– Concello: Carballo.
– Provincia: A Coruña.
– Titular: Asociación de Pais de Persoas con Discapacidade Intelectual de Bergantiños (Aspaber).
Composición resultante:
– 3 unidades de educación especial.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de abril de 2021
DECRETO 82/2021, do 29 de abril, polo que se dispón a substitución dun membro do Consello Escolar de Galicia.
Consellería de Cultura, Educación e Universidade — II. Autoridades e persoal — 18/05/2021

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Federación Galega de Municipios e Provincias (Fegamp), por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do vinte e nove de abril de dous mil vinte e un,
Artigo 1. Cesamento
Que cese Gabriel Alén Castro como membro do Consello Escolar de Galicia, en representación da Administración local, proposto pola Federación Galega de Municipios e Provincias (Fegamp).
Artigo 2. Nomeamento
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación da Administración local, proposto pola Federación Galega de Municipios e Provincias (Fegamp), a Manuel Prado López.
Artigo 3. Duración do mandato
O mandato do novo membro será polo tempo que resta para completar o mandato da representatividade que desempeña.
Disposición derradeira única. Entrada en vigor
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e nove de abril de dous mil vinte e un
RESOLUCIÓN do 28 de abril de 2021 pola que se publica a corrección de erros do plan de estudos de graduado ou graduada en Criminoloxía.
Universidade de Santiago de Compostela — III. Outras disposicións — 12/05/2021

Advertidos erros no anexo á Resolución do 29 de novembro de 2018, da Universidade de Santiago de Compostela, pola que se publica o plan de estudos de graduado ou graduada en Criminoloxía publicado no DOG número 11, do 16 de xaneiro de 2019,
Esta reitoría resolve o seguinte:
Publicar a corrección do plan de estudos conducente á obtención do título oficial de graduado ou graduada en Criminoloxía pola Universidade de Santiago de Compostela, que quedará estruturado segundo consta no anexo da presente resolución.
Santiago de Compostela, 28 de abril de 2021
Código RUCT: 2503038.
Rama de coñecemento: Ciencias Sociais e Xurídicas.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Nota: para a obtención do título, os/as estudantes das titulacións de grao da USC deben acreditar o nivel B1 de coñecemento dunha lingua estranxeira segundo o Marco europeo común de referencia para as linguas (MECR).
RESOLUCIÓN do 28 de abril de 2021 pola que se publica a corrección da corrección de erros do plan de estudos de graduado ou graduada en Xeografía e Ordenación do Territorio.
Universidade de Santiago de Compostela — III. Outras disposicións — 12/05/2021

Inicialmente, o plan de estudos de graduado o graduada en Xeografía e Ordenación do Territorio pola Universidade de Santiago de Compostela foi publicado no DOG número 139, do 14 de xullo de 2020. Posteriormente, advertidos erros no anexo á Resolución reitoral do 14 de setembro de 2020 pola que se publica a corrección de erros da publicación do plan de estudos de graduado ou graduada en Xeografía e Ordenación do Territorio, publicada no DOG número 198, do 30 de setembro de 2020,
Este reitoría resolve o seguinte:
Publicar a corrección da corrección da publicación do plan de estudos conducente á obtención do título oficial de graduado ou graduada en Xeografía e Ordenación do Territorio pola Universidade de Santiago de Compostela, que quedará estruturado segundo consta no anexo da presente resolución.
Santiago de Compostela, 28 de abril de 2021
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
EXTRACTO da Orde do 28 de abril de 2021 pola que se establecen as bases reguladoras para a concesión, en réxime de concorrencia competitiva, das axudas ás librarías de Galicia para a realización de actividades de difusión do libro e da lectura en 2021, e se procede á súa convocatoria para o dito ano (código de procedemento CT224C).
Consellería de Cultura, Educación e Universidade — III. Outras disposicións — 12/05/2021

BDNS (Identif.): 562894.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
Poderán ser beneficiarias das subvencións establecidas nesta orde aquelas persoas, físicas ou xurídicas, que acrediten a súa condición de titulares de librarías e desenvolvan a súa actividade en Galicia, de acordo co establecido nesta orde.
Segundo. Obxecto
Esta orde ten por obxecto establecer as bases que regularán o procedemento de concesión de subvencións, en réxime de concorrencia competitiva, a aquelas persoas, físicas ou xurídicas, que acrediten a condición de ser titulares de libraría, que desenvolvan a súa actividade en Galicia, de acordo co establecido nesta orde (código de procedemento CT224C).
As axudas van dirixidas a apoiar o sector libreiro galego, no que se refire aos gastos derivados das actividades destinadas ao fomento da promoción da lectura e de difusión do libro e de creadores galegos (escritores/as, ilustradores/as e tradutores/as) ou de fóra de Galicia, en 2021.
Para os efectos desta orde, considéranse actividades de promoción da lectura e de difusión do libro e dos creadores/as, entre outras, as presentacións, encontros, lecturas ou actividades similares, levadas a cabo no espazo físico do establecemento libreiro, ou fóra da libraría, así como actos de difusión dos libros a través da páxina web e das redes sociais da libraría, difusión na prensa, radio, internet ou a través doutros medios.
Terceiro. Bases reguladoras
Orde do 28 de abril de 2021 pola que se establecen as bases reguladoras para a concesión, en réxime de concorrencia competitiva, das axudas ás librarías de Galicia para a realización de actividades de difusión do libro e da lectura en 2021, e se procede á súa convocatoria para o dito ano (código de procedemento CT224C).
Cuarto. Importe
A contía máxima adxudicada por medio desta orde ascende a tres mil euros (3.000,00 €) por libraría. As axudas concederanse con cargo á aplicación orzamentaria 10.40.432A.770.2 dos orzamentos xerais da Comunidade Autónoma de Galicia para o ano 2021, por un importe de 30.000,00 €.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 28 de abril de 2021
CORRECCIÓN DE ERROS. Orde do 15 de abril de 2021 pola que se modifica a autorización do centro privado Fesán, de Santiago de Compostela (A Coruña).
Consellería de Cultura, Educación e Universidade — III. Outras disposicións — 12/05/2021

Advertido erro na orde que se cita, publicada no DOG número 79, do 28 de abril de 2021, cómpre facer a seguinte corrección:
Na páxina 21140, onde di:
«a) Modalidade presencial, réxime ordinario:
• CM Coidados auxiliares de enfermaría (1 unidade para 20 alumnos/as).
• CS Anatomía patolóxica e citoloxía (2 unidades para 20 alumnos/as cada unha).
• CS Educación infantil (2 unidades para 20 alumnos/as cada unha).
• CS Imaxe para o diagnóstico (2 unidades para 20 alumnos/as cada unha).
• CS Laboratorio de diagnóstico clínico (2 unidades para 20 alumnos/as cada unha)».
Debe dicir:
«a) Modalidade presencial, réxime ordinario:
• CM Coidados auxiliares de enfermaría (1 unidade para 20 alumnos/as).
• CS Anatomía patolóxica e citodiagnóstico (2 unidades para 20 alumnos/as cada unha).
• CS Educación infantil (2 unidades para 30 alumnos/as cada unha).
• CS Imaxe para o diagnóstico e medicina nuclear (2 unidades para 20 alumnos/as cada unha).
• CS Laboratorio clínico e biomédico (2 unidades para 20 alumnos/as cada unha)».
ORDE do 6 de maio de 2021 pola que se amplía o prazo para a adhesión dos comercios ao Programa de dinamización e incentivación do consumo nos comercios retallistas da Comunidade Autónoma de Galicia, a través dos bonos Activa comercio convocados pola Orde do 8 de abril de 2021.
Vicepresidencia segunda e Consellería de Economía, Empresa e Innovación — III. Outras disposicións — 12/05/2021

A Orde da Vicepresidencia Segunda e Consellería de Economía, Empresa e Innovación do 8 de abril de 2021 (DOG núm. 69, do 14 de abril) establece as bases reguladoras para a concesión de axudas en réxime de concorrencia non competitiva do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio, e procede á súa convocatoria e á apertura do prazo para a adhesión dos comercios.
A dita orde dispón no artigo 10.2 que «o prazo para adherirse ao programa será dun (1) mes a contar desde o día seguinte ao da publicación da presente orde no
Diario Oficial de Galicia
, sen prexuízo da súa posible ampliación nos termos establecidos na Lei 39/2015, do 1 de outubro, do procedemento administrativo común das administracións públicas».
Co fin de que todos os establecementos comerciais retallistas que cumpran os requisitos establecidos nas bases reguladoras poidan adherirse ao programa bonos Activa comercio, é aconsellable a ampliación do prazo a que se fai referencia no parágrafo anterior.
A teor do exposto, en virtude das competencias que ten atribuídas a Vicepresidencia Segunda e Consellería de Economía, Empresa e Innovación en materia de comercio interior, e no exercicio das atribucións que me foron conferidas,
Artigo único. Ampliación de prazo
O prazo para a adhesión dos comercios retallistas ao Programa de dinamización e incentivación do consumo a través dos bonos Activa comercio amplíase ata o 31 de maio de 2021.
Contra este acordo de ampliación de prazo non cabe recurso de acordo co disposto no artigo 32.3 da Lei 39/2015, do 1 de outubro, do procedemento administrativo común das administracións públicas.
Disposición derradeira. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 6 de maio de 2021
RESOLUCIÓN do 5 de maio de 2021 pola que se publican os convenios de colaboración subscritos no primeiro cuadrimestre de 2021.
Axencia Galega de Desenvolvemento Rural — III. Outras disposicións — 18/05/2021

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2021, que figuran no anexo.
Santiago de Compostela, 5 de maio de 2021
RESOLUCIÓN do 6 de maio de 2021, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no primeiro cuadrimestre do ano 2021.
Consellería do Mar — III. Outras disposicións — 18/05/2021

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de xaneiro, febreiro, marzo e abril de 2021, que se incorpora no anexo a esta resolución.
Santiago de Compostela, 6 de maio de 2021
CORRECCIÓN DE ERROS. Resolución do 19 de abril de 2021, pola que se modifica a Resolución do 12 de marzo de 2021, pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixo REACT-UE do orograma operativo Feder Galicia 2014-2020, e se convocan para o ano 2021 (código de procedemento AU300A).
Augas de Galicia — III. Outras disposicións — 30/04/2021

Advertidos erros na referida resolución, publicada no
Diario Oficial de Galicia
número 76, do venres 23 de abril de 2021, cómpre facer as seguintes correccións:
Na páxina 20552, no primeiro parágrafo, onde di: «O 23 de marzo de 2021 publicouse no
Diario Oficial de Galicia
…», debe dicir: «O 24 de marzo de 2021 publicouse no
Diario Oficial de Galicia
…».
Na páxina 20559, no primeiro parágrafo, onde di: «...continuarán sendo tramitados…», debe dicir: «... continuarán sendo tramitadas...».
EXTRACTO da Resolución do 19 de abril de 2021 pola que se regulan as bases para a concesión dunha bolsa de formación práctica especializada na oficina española de turismo en Roma durante os anos 2021 e 2022, e se procede á súa convocatoria (código de procedemento TU981B).
Axencia Turismo de Galicia — III. Outras disposicións — 30/04/2021

BDNS (Identif.): 559602.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
http://pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias das bolsas as persoas que reúnan os requisitos previstos no artigo 5 das bases reguladoras.
Segundo.
Obxecto e réxime
Esta resolución ten por obxecto a aprobación das bases reguladoras e as condicións polas que se rexerá, no ámbito da Comunidade Autónoma de Galicia, a concesión dunha bolsa de formación práctica especializada na oficina española de turismo en Roma.
O programa formativo desenvolverase ao longo dos anos 2021 e 2022 cunha duración máxima de 18 meses, contados desde a data da incorporación da persoa bolseira.
Terceiro.
Bases reguladoras
Resolución do 19 de abril de 2021 pola que se regulan as bases para a concesión dunha bolsa de formación práctica especializada na oficina española de turismo en Roma durante os anos 2021 e 2022, e se procede á súa convocatoria (código de procedemento TU981B).
Cuarto.
Importe
A Axencia Turismo de Galicia financiará esta bolsa con cargo ás aplicacións orzamentarias 05.A2.761A.480.0 (39.396,96 euros) e 05.A2.761A.484.0 (cotas da Seguridade Social 1.187,64 euros) dos orzamentos xerais da Comunidade Autónoma de Galicia para os anos 2021 e 2022. A contía máxima prevista será de corenta mil cincocentos oitenta e catro con sesenta euros (40.584,60 euros), que se distribuirá do seguinte xeito:
Anualidade 2021:
05.A2.761A.480.0: 13.132,32 euros.
05.A2.761A.484.0: 395,88 euros.
Anualidade 2022:
05.A2.761A.480.0 : 26.264,64 euros.
05.A2.761A.484.0: 791,76 euros.
A dotación económica da bolsa será a que se indica no seguinte cadro:
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Se o último día de prazo é inhábil, entenderase prorrogado ao primeiro día hábil seguinte e, se no mes do vencemento non hai día equivalente ao inicial do cómputo, entenderase que o prazo expira o último do mes.
Sexto.
Aboamento das axudas
O primeiro pagamento será do 20 % do importe total da bolsa e realizarase unha vez que a persoa bolseira estea incorporada efectivamente ao seu destino; os dous pagamentos seguintes serán o 35 % respectivamente; o cuarto pagamento será o 10 % da bolsa, unha vez finalizadas as prácticas.
Santiago de Compostela, 19 de abril de 2021
RESOLUCIÓN do 22 de abril de 2021, da Secretaría Xeral de Cultura, pola que se dá publicidade das axudas concedidas ao abeiro da Orde do 23 de decembro de 2020 (Diario Oficial de Galicia número 14, do 22 de xaneiro de 2021) pola que se establecen as bases reguladoras das axudas a entidades locais de Galicia titulares de bibliotecas e/ou axencias de lectura públicas, integradas na Rede de bibliotecas públicas de Galicia, e se procede á súa convocatoria para o ano 2021.
Consellería de Cultura, Educación e Universidade — III. Outras disposicións — 30/04/2021

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 15 da orde de convocatoria esta resolución publicarase no Diario Oficial de Galicia, no portal da Rede de bibliotecas públicas de Galicia (https://rbgalicia.xunta.gal) e na páxina web oficial da Secretaría Xeral de Cultura (https://www.cultura.gal). Esta publicación substituirá a notificación persoal e producirá os mesmos efectos.
Ordenar a publicación no Diario Oficial de Galicia das subvencións concedidas con cargo ás aplicacións orzamentarias que a continuación se relacionan, do procedemento CT235A de subvencións destinadas a concellos de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia.
Programa A. Subvencións para a dotación de novidades editoriais en galego en formato físico, aplicación orzamentaria: 10.40.432A.760.2.
Programa B. Subvencións para a mellora das coleccións bibliográficas, aplicación orzamentaria: 10.40.432A.760.1.
Santiago de Compostela, 22 de abril de 2021
RESOLUCIÓN do 13 de abril de 2021 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2020.
Consellería de Facenda e Administración Pública — III. Outras disposicións — 30/04/2021

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación da tesouraría e movementos por operacións orzamentarias e extraorzamentarias correspondentes ao cuarto trimestre de 2020, que figuran como anexo a esta resolución.
Santiago de Compostela, 13 de abril de 2021
RESOLUCIÓN do 6 de abril de 2021, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 2/2021, do 8 de xaneiro, de pesca continental de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 30/04/2021

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 6 de abril de 2021
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 4, 11, 12, 54, 73 e 74 da Lei 2/2021, do 8 de xaneiro, de pesca continental de Galicia.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional, para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
DECRETO 72/2021, do 29 de abril, polo que se nomea directora xeral de Planificación e Reforma Sanitaria a María Estrella López-Pardo Pardo.
Consellería de Sanidade — II. Autoridades e persoal — 30/04/2021

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día vinte e nove de abril de dous mil vinte e un,
Nomeo directora xeral de Planificación e Reforma Sanitaria a María Estrella López-Pardo Pardo.
Santiago de Compostela, vinte e nove de abril de dous mil vinte e un
RESOLUCIÓN do 10 de maio de 2021 pola que se dá publicidade dos convenios de colaboración subscritos no primeiro cuadrimestre do ano 2021.
Consello da Cultura Galega — III. Outras disposicións — 25/05/2021

Para os efectos previstos no artigo 1 da Lei 16/2016, do 18 de xaneiro, de transparencia e boas práticas na Administración pública galega, acórdase dar publicidade dos convenios de colaboración subscritos polo Consello da Cultura Galega, no primeiro cuadrimestre do ano 2021, os cales se relacionan no anexo a esta resolución.
Santiago de Compostela, 10 de maio de 2021
CORRECCIÓN DE ERROS. Resolución do 4 de maio de 2021, da Secretaría Xeral de Educación e Formación Profesional, pola que se convocan probas de acceso ás ensinanzas deportivas para o curso 2021/22.
Consellería de Cultura, Educación e Universidade — III. Outras disposicións — 25/05/2021

Advertido erro na Resolución do 4 de maio de 2021, da Secretaría Xeral de Educación e Formación Profesional, pola que se convocan probas de acceso ás ensinanzas deportivas para o curso 2021/22, publicada no DOG nº 90, do 14 de maio de 2021, cómpre facer a seguinte corrección:
Na páxina 23905, na instrución cuarta, onde di:
«1. De acordo co establecido no artigo 31 da Orde 1363/2007, do 24 de outubro, para a organización, realización, avaliación e cualificación das probas de madureza de grao medio e de grao superior, constituirase o tribunal que figura no anexo III desta resolución».
Debe dicir:
«1. De acordo co establecido no artigo 31 do Real decreto 1363/2007, do 24 de outubro, para a organización, realización, avaliación e cualificación das probas de madureza de grao medio e de grao superior, constituirase o tribunal que figura no anexo III desta resolución».
ORDE do 6 de maio de 2021 pola que se dispón a renovación dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 19/05/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
A renovación de Nuria Gaitón Redondo como vogal no Consello de Administración da Autoridade Portuaria de Vilagarcía de Arousa en representación da Administración xeral do Estado.
Santiago de Compostela, 6 de maio de 2021
RESOLUCIÓN do 6 de maio de 2021 pola que se publica o plan de estudos de máster universitario en Dereito Dixital e da Intelixencia Artificial.
Universidade da Coruña — III. Outras disposicións — 20/05/2021

O máster universitario en Dereito Dixital e da Intelixencia Artificial obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) estableceuse polo Acordo do Consello de Ministros do 1 de setembro de 2020, publicado mediante a Resolución da Secretaría Xeral de Universidades do 3 de setembro de 2020 no
Boletín Oficial del Estado
do 17 de setembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de máster universitario en Dereito Dixital e da Intelixencia Artificial pola Universidade da Coruña, que se estrutura segundo consta no anexo.
A Coruña, 6 de maio de 2021
Código RUCT: 4317212.
Plan de estudos que se inicia no curso 2020/21.
Estrutura das ensinanzas (Real decreto 1393/2007, anexo I, punto 5.1)
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Contido do plan de estudos.
A unidade temporal de todas as materias é cuadrimestral.
4. Condicións de terminación.
O alumnado deberá superar 60 créditos ECTS, distribuídos como se indica no punto 2, para obter o título de máster universitario en Dereito Dixital e da Intelixencia Artificial pola Universidade da Coruña.
RESOLUCIÓN de 5 de maio de 2021 pola que se dá publicidade dos convenios de colaboración subscritos por este organismo no primeiro cuadrimestre do ano 2021.
Instituto de Seguridade e Saúde Laboral de Galicia — III. Outras disposicións — 14/05/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Seguridade e Saúde Laboral de Galicia nos meses de xaneiro, febreiro, marzo e abril do ano 2021, que se incorpora como anexo a esta resolución.
Santiago de Compostela, 5 de maio de 2021
CORRECCIÓN DE ERROS. Resolución do 12 de xuño de 2020 pola que se dá publicidade do Acordo do Consello de Dirección que aproba as bases reguladoras das axudas para a internacionalización dixital das empresas galegas (Galicia Exporta Dixital 2020), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG401D).
Instituto Galego de Promoción Económica — III. Outras disposicións — 14/05/2021

Advertido un erro na resolución de referencia, publicada no Diario Oficial de Galicia número 119, do 18 de xuño de 2020, procede facer a seguinte corrección:
– Na páxina 24320, no punto 1 do artigo 5, Condicións dos conceptos subvencionables, onde di:
«1. Só se poderá presentar e aprobar unha solicitude por empresa, cun gasto subvencionable mínimo igual ou superior a 25.000 € e máximo de 125.000 € por empresa. De superar este máximo procederase a axustar o gasto a este límite máximo. No caso do comercio retallista o gasto subvencionable mínimo debe ser igual ou superior a 15.000 € por empresa e máximo de 100.000 € por empresa. De superar este máximo procederase a axustalo a este límite máximo. No caso de empresas do sector da produción agraria e da pesca o gasto subvencionable mínimo debe ser igual ou superior a 15.000 € e máximo de 37.500 € no caso de empresas do sector da produción agraria e 25.000 € no caso de empresas do sector da pesca.
(...)»,
Debe dicir:
«1. Só se poderá presentar e aprobar unha solicitude por empresa, cun gasto subvencionable mínimo igual ou superior a 25.000 € e máximo de 125.000 € por empresa. De superar este máximo procederase a axustar o gasto a este límite máximo. No caso do comercio retallista o gasto subvencionable mínimo debe ser igual ou superior a 15.000 € por empresa e máximo de 100.000 € por empresa. De superar este máximo procederase a axustalo a este límite máximo. No caso de empresas do sector da produción agraria e da pesca o gasto subvencionable mínimo debe ser igual ou superior a 15.000 € e máximo de 25.000 € no caso de empresas do sector da produción agraria e 37.500 € no caso de empresas do sector da pesca. De superar este máximo procederase a axustalo a este límite máximo.
(...)».
EXTRACTO da Orde do 30 de abril de 2021 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2021 (código de procedemento BS306B).
Consellería de Política Social — III. Outras disposicións — 14/05/2021

BDNS (Identif.): 562701.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
1. Grupos informais de entre 5 e 8 mozos e mozas, debidamente identificados, con idades comprendidas entre os 18 e 30 anos e empadroados na Comunidade Autónoma de Galicia.
2. As asociacións xuvenís, as entidades prestadoras de servizos á xuventude e as súas respectivas federacións, sempre que, no caso destas últimas, o proxecto que presenten sexa diferente do que presenten, se for o caso, as asociacións xuvenís ou entidades prestadoras que formen parte da federación. Deberán estar inscritas no censo oficial dependente organicamente da Dirección Xeral de Xuventude, Participación e Voluntariado.
Segundo. Obxecto
O establecemento das bases reguladoras da concesión de axudas enmarcadas no programa Iniciativa Xove para a posta en marcha de iniciativas xuvenís, entendidas estas como proxectos liderados pola mocidade da Comunidade Autónoma de Galicia que se desenvolvan durante o ano 2021 e nas cales as persoas novas participen activamente na planificación e na realización das actividades deseñadas por elas mesmas.
Terceiro. Bases reguladoras e convocatoria
Orde do 30 de abril de 2021 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2021 (código de procedemento BS306B).
Cuarto. Contía
A contía global da convocatoria é de 400.000,00 euros. Finánciase o 100 % do proxecto, cuxo orzamento non poderá ser superior a 5.000 euros.
Quinto. Prazo de presentación de solicitudes
O prazo de presentación de solicitudes será dun (1) mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Publicación
A publicación no Diario Oficial de Galicia dos actos administrativos e as correspondentes resolucións deste procedemento producirá os efectos de notificación.
Sétimo. Outros datos
O período subvencionable abrangue desde o 1 de xaneiro ata o 15 de outubro de 2021.
Coa presentación da solicitude achegarase o proxecto de iniciativas xuvenís seguindo o modelo publicado na convocatoria.
Todas as entidades e grupos aos cales se lles conceda a axuda e o soliciten recibirán un anticipo do 80 % sobre o total da cantidade concedida.
A concesión da axuda tramítase en réxime de concorrencia competitiva. Requírese unha puntuación mínima de 50 puntos na avaliación dos proxectos e a concesión efectuarase por orde de puntuación ata esgotar o crédito orzamentario.
Santiago de Compostela, 30 de abril de 2021
RESOLUCIÓN do 3 de maio de 2021, da Secretaría Xeral da Igualdade, pola que se dá publicidade dos convenios de colaboración subscritos por esta secretaría no primeiro cuadrimestre do ano 2021.
Consellería de Emprego e Igualdade — III. Outras disposicións — 14/05/2021

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón ás consellerías e demais entidades integrantes do sector público autonómico de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Secretaría Xeral da Igualdade nos meses de xaneiro a abril do ano 2021, que se incorpora como anexo a esta resolución.
Santiago de Compostela, 3 de maio de 2021
EXTRACTO da Resolución do 7 de maio de 2021 pola que se modifica parcialmente a Resolución do 28 de novembro de 2019 pola que se regulan as bases para a concesión de quince bolsas de formación práctica en diversas áreas para os anos 2020 e 2021, e se procede á súa convocatoria (código de procedemento TU981A).
Axencia Turismo de Galicia — III. Outras disposicións — 19/05/2021

BDNS (Identif.): 484300.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://pap.minhap.gob.es/bdnstrans/index).
Primeiro.
Persoas beneficiarias
A Axencia Turismo de Galicia comunicará á actual persoa beneficiaria da bolsa a nova duración, co obxecto de que manifeste por escrito a súa conformidade no prazo de dez días contado desde a recepción da notificación.
No caso de que a persoa beneficiaria manifeste a súa non disposición para a realización total ou parcial da estadía, deberá comunicalo no mesmo prazo á dirección xeral, quen emitirá resolución expresa, autorizando ou denegando as pretensións solicitadas.
A denegación, de ser o caso, dará lugar a unha nova concesión, empregándose a prelación da listaxe de reserva, segundo o disposto no artigo 12 das bases da convocatoria. As persoas adxudicatarias incorporaranse segundo o establecido na dita orde e terán as mesmas obrigas que as persoas candidatas inicialmente seleccionadas.
A renuncia á bolsa dará lugar á perda dos dereitos económicos da parte da bolsa non gozada.
Segundo.
Modificación do crédito orzamentario
Habilítase para esta ampliación o importe de vinte e seis mil novecentos vinte e catro euros con sesenta e catro céntimos (26.924,64 €), que se distribuirá do seguinte xeito:
Anualidade 2021:
05.A2.761A.480.0: 10.943,60 €.
05.A2.761A.484.0: 275,00 €.
Anualidade 2022:
05.A2.761A.480.0: 15.321,04 €.
05.A2.761A.484.0: 385,00 €.
Santiago de Compostela, 7 de maio de 2021
RESOLUCIÓN do 5 de maio de 2021 pola que se dá publicidade dos convenios de colaboración subscritos no primeiro cuadrimestre do ano 2021.
Axencia Turismo de Galicia — III. Outras disposicións — 19/05/2021

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Darlle publicidade á relación dos convenios de colaboración subscritos pola Axencia Turismo de Galicia nos meses de xaneiro, febreiro, marzo e abril do ano 2021, que se incorpora como anexo a esta resolución.
Santiago de Compostela, 5 de maio de 2021
RESOLUCIÓN do 14 de maio de 2021 pola que se modifica o anexo II da Orde do 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 21/05/2021

A Orde do 21 de xaneiro de 2021 aproba os diferentes modelos de autoliquidación do imposto sobre sucesións e doazóns na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
A Lei 11/2021, do 14 de maio, de recuperación da terra agraria, modifica, entre outros aspectos, o texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, no sentido de establecer novas deducións fiscais no imposto de sucesións e doazóns destinados a fomentar actuacións de recuperación e mobilidade das terras de Galicia.
Todo o exposto fai necesario modificar o modelo correspondente á autoliquidación do imposto de sucesións e doazóns, modelo D650, aprobado pola Orde do 21 de xaneiro de 2021, para reflectir nel estes cambios normativos, para o cal é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde
En consecuencia,
Primeiro
Modificar, no anexo II da Orde do 21 de xaneiro de 2021, a páxina12, solicitude de reducións non aplicables de oficio, do modelo D650, que pasa a ser o seguinte:
Segundo
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de maio de 2021
RESOLUCIÓN do 14 de maio de 2021 pola que se modifica o anexo II da Orde do 9 de decembro de 2020 pola que se aproban os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e se regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 21/05/2021

A Orde do 9 de decembro de 2020 aproba os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
A aprobación da Lei 4/2021, do 28 de xaneiro, de medidas fiscais e administrativas, e a Lei 11/2020, do 30 de decembro, de orzamentos xerais do Estado, motivou que mediante a Resolución do 25 de xaneiro de 2021 da Axencia Tributaria de Galicia se modifica no anexo II da Orde do 9 de decembro de 2020, o anexo IV e o cadro de conceptos/clave/tipo do Modelo 600.
Posteriormente, a aprobación da Lei 9/2021, do 25 de febreiro, de simplificación administrativa e de apoio á reactivación económica de Galicia deu lugar a que mediante a Resolución do 4 de marzo de 2021 da Axencia Tributaria de Galicia se modificase no anexo II da Orde do 9 de decembro de 2020 o anexo IV, bonificacións e deducións, do modelo 600.
A Lei 11/2021, do 14 de maio, de recuperación da terra agraria, modifica, entre outros aspectos, o texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, no sentido de establecer novas deducións fiscais no imposto de transmisións patrimoniais e actos xurídicos documentados destinados a fomentar actuacións de recuperación e mobilidade das terras de Galicia.
Todo o exposto fai necesario modificar o modelo correspondente á autoliquidación do imposto de transmisións patrimoniais e actos xurídicos documentados aprobado pola Orde do 9 de decembro de 2020 para reflectir nel estes cambios normativos, para o cal é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro. Modificar no anexo II da Orde do 9 de decembro de 2020 o anexo IV, bonificacións e deducións, do modelo 600 que pasa a ser o seguinte:
Segundo. Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de maio de 2021
RESOLUCIÓN do 10 de maio de 2021 pola que se dá publicidade dos convenios de colaboración subscritos no primeiro cuadrimestre do ano 2021.
Axencia Galega de Innovación — III. Outras disposicións — 21/05/2021

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de xaneiro, febreiro, marzo e abril do ano 2021 que se incorpora como anexo a esta resolución.
Santiago de Compostela, 10 de maio de 2021
ORDE do 5 de maio de 2021 pola que se modifica a autorización da Escola Familiar Agraria Piñeiral, de Arzúa (A Coruña).
Consellería de Cultura, Educación e Universidade — III. Outras disposicións — 21/05/2021

A representación da titularidade da Escola Familiar Agraria Piñeiral, de Arzúa, solicita autorización para impartir o ciclo formativo de grao superior (CS) Educación infantil, o CS Comercio internacional e o CS Marketing e publicidade.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do centro docente e autorizar o CS Educación infantil, o CS Comercio internacional e o CS Marketing e publicidade, quedando o centro configurado como se detalla a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun (1) mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous (2) meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de maio de 2021
RESOLUCIÓN do 14 de maio de 2021, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei da Comunidade Autónoma de Galicia 8/2021, do 25 de febreiro, de modificación da Lei de Galicia 8/2008, do 10 de xullo, de saúde de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 21/05/2021

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 14 de maio de 2021
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Constituír un grupo de traballo cos representantes designados por cada parte para tratar de alcanzar un acordo extraprocesual respecto das discrepancias manifestadas pola interposición do recurso de inconstitucionalidade con número de asunto 1975-2021 en relación co apartado cinco do artigo único da Lei da Comunidade Autónoma de Galicia 8/2021, do 25 de febreiro, de modificación da Lei de Galicia 8/2008, do 10 de xullo, de saúde de Galicia, en canto dá unha nova redacción ao artigo 38.2 da lei modificada.
2º. Designar un grupo de traballo cos representantes que designe cada unha das partes que proceda a desenvolver as negociacións necesarias para tal efecto.